钦定古今图书集成/明伦汇编/氏族典/第319卷 > 《廖用贤尚友录》 > 丁斐
## 钦定古今图书集成/明伦汇编/氏族典/第319卷 > 《廖用贤尚友录》 > 丁斐

按《魏略》：“斐字文侯，初随太祖。太祖以斐乡里，特饶爱
之。斐性好货，数请求，犯法辄得原宥。为典军校尉，总
摄内外，每所陈说，多见从之。建安末，从太祖征吴，斐
随行。自以家牛羸困，乃私易官牛，为人所白，被收送
狱夺官。其后复官，病亡。”